Държавен вестник, бр. 27, 2016 г., стр. 54

СТР.  54	
Д Ъ Р Ж А В Е Н  В Е С Т Н И К 	
БРОЙ  27
4. които след изпълнение на дейностите 
по проекта няма да доведат до използване на 
обекта на инвестицията по предназначение 
и/или въвеждане на обекта на инвестицията 
в експлоатация в случаите, когато това е за-
дължително съгласно Закона за устройство 
на територията и подзаконовите актове за 
неговото прилагане;
5. които не съдържат анализ за устойчивост-
та на инвестицията съгласно приложение № 5;
6. по които са подадени заявления за под-
помагане в РА преди подаване на заявка за 
окончателно плащане по предходен проект, 
изпълняван от кандидата/ползвателя на по-
мощта.
Чл. 20. (1) Проектите се изпълняват върху 
имот – собственост на кандидата, а когато 
имотът не е собственост на кандидата, към 
проектите се прилагат документи за:
1. учредено право на строеж върху имота 
за срок не по-малко от 6 г., считано от датата 
на подаване на заявлението за подпомагане, 
когато е учредено срочно право на строеж – в 
случай на кандидатстване за разходи за стро-
ително-монтажни работи за възстановяване, 
реставрация, ремонт и/или реконструкция на 
сгради, дейности по вертикалната планировка 
и подобряване на прилежащите пространства, 
за които се изисква разрешение за строеж 
съгласно Закона за устройство на територията;
2. документ за ползване на имота за срок 
не по-малко от 6 г., считано от датата на 
подаване на заявлението за подпомагане – в 
случай на кандидатстване за разходи за за-
купуване на нови машини, оборудване, обза-
веждане, възстановяване, реставрация, ремонт 
и/или реконструкция на сгради, дейности по 
вертикалната планировка и подобряване на 
прилежащите пространства, за които не се 
изисква издаване на разрешение за строеж 
съгласно Закона за устройство на територията.
(2) Към проектите, включващи разходи за 
строително-монтажни работи, се прилагат:
1. графично и фотозаснемане на обекта и/
или архитектурен план на сградата, обекта, 
когато за предвидените строително-монтажни 
работи не се изисква одобрен инвестиционен 
проект съгласно Закона за устройство на 
територията;
2. одобрен инвестиционен проект, изработен 
във фаза „Технически проект“ или „Работен 
проект“ в съответствие с изискванията на За-
кона за устройство на територията и Наредба 
№ 4 от 2001 г. за обхвата и съдържанието на 
инвестиционните проекти (обн., ДВ, бр. 51 
от 2001 г.; изм., бр. 85 и 96 от 2009 г., бр. 93 
и 102 от 2014 г. и бр. 13 от 2015 г.);
3. подробни количествени сметки за предви-
дените строително-монтажни работи, заверени 
от правоспособно лице;
4. влязло в сила разрешение за строеж, 
когато издаването му се изисква съгласно 
Закона за устройство на територията;
5. становище на главния архитект, че стро-
ежът не се нуждае от издаване на разрешение 
за строеж, когато издаването му не се изисква 
съгласно Закона за устройство на територията.
Чл. 21. (1) Инвестиционните проекти, ко-
ито включват обекти – недвижими културни 
ценности, се съгласуват с Министерството 
на културата в случаите, когато това е за-
дължително съгласно Закона за културното 
наследство.
(2) Дейностите по проектиране и изпъл-
нение на инвестиционните проекти за обек-
тите по ал. 1 се осъществяват от лица или 
под непосредственото ръководство на лица, 
вписани в регистъра по чл. 165 от Закона за 
културното наследство.
Чл. 22. Дейностите и инвестициите по 
проекта, за които се изисква лицензиране, 
разрешение и/или регистрация за извърш-
ване на дейността/инвестицията съгласно 
българското законодателство, се подпомагат 
само ако са представени съответните лицензи, 
разрешения и/или документ, удостоверяващ 
регистрацията.
Раздел V
Допустими разходи
Чл. 23. (1) Допустими за финансова помощ 
са следните разходи:
1. възстановяване, реставрация, ремонт и/
или реконструкция на сгради с религиозно 
значение, в т.ч. и дейности по вертикалната 
планировка и подобряване на прилежащите 
пространства;
2. закупуване на нови машини, оборудва-
не и обзавеждане до пазарната им стойност, 
включително чрез финансов лизинг;
3. придобиване на патентни и авторски 
права, лицензи, регистрация на търговски 
марки, до пазарната им стойност;
4. разходи, свързани с проекта, в т.ч. раз-
ходи за хонорари за архитекти, инженери и 
консултанти, консултации за икономическа 
и екологична устойчивост на проекта, из-
вършени както в процеса на подготовка на 
проекта преди подаване на заявлението за 
подпомагане, така и по време на неговото 
изпълнение, които не могат да надхвърлят 
12 на сто от общия размер на допустимите 
разходи по проект, включени в т. 1, 2 и 3.
(2) Допустимите разходи по ал. 1, т. 4 не 
може да надхвърлят следните стойности:
1. за консултантски услуги, свързани с под-
готовката на проекта, като част от разходите 
по ал. 1, т. 4 не могат да надхвърлят 1,5 на сто 
от допустимите разходи по ал. 1, т. 1, 2 и 3;